ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
இந்துஸ்தான் காய்கறி எண்ணெய்க் கழக நிறுவனத்திற்கு சொந்தமான நில சொத்துகளை வீட்டுவசதி மற்றும் நகர்ப்புற விவகாரங்கள் துறை அமைச்சகத்துக்கு வகைமாற்றம் செய்வதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்துஸ்தான் காய்கறி எண்ணெய்க் கழக நிறுவனத்திற்கு  சொந்தமான அனைத்து நில சொத்துகளை வீட்டுவசதி மற்றும் நகர்ப்புற விவகாரங்கள் துறை அமைச்சகத்துக்கு  அல்லது அதன் அத்தாட்சி தரப்பட்ட முகமைக்கு, உரிய வகையில் பயன்பாட்டுக்கு/ வெளியில் வழங்குவதற்காக வகைமாற்றம் செய்வதற்கு ஒப்புதல் அளிக்கப்பட்டது.
(எச்.வி.ஓ.சி. -யின் நில சொத்துகளை மாற்றம் செய்வதன் மூலமாக, மத்திய அரசிடம் இருந்து எச்.வி.ஓ.சி.-க்காக பெறப்பட்ட கடன்கள், வட்டியுடன் சேர்த்து முழுமையாக தள்ளுபடி செய்யப்படும். பல்வேறு நீதிமன்றங்கள் / டிரிபியூனல்கள்/ ஆணையங்களில் நிலுவையில் உள்ள வழக்குகள் தொடர்பாக எதிர்காலத்தில் எச்.வி.ஓ.சி.-க்கு ஏற்படும் வருங்கால கடப்பாடுகளுக்கும் அரசே பொறுப்பேற்றுக் கொள்ளும்.
ஏழு நகரங்களில் உள்ள நிலங்கள் பல ஆண்டுகளாக பயன்படுத்தப்படாமல் உள்ளன. MoHUA-வுக்கு சொத்துகளை மாற்றுவதால், பொது தேவைகளுக்காக நிலத்தை பயன்படுத்த முடியும். நலிவுற்ற பொதுத் துறை நிறுவனமாக கலைக்கப்படும் நிலையில் உள்ள, எச்.வி.ஓ.சி. நிறுவனத்தை சீக்கிரத்தில் மூடுவதை இது விரைவுபடுத்தும்.
அறிவியல் மற்றும் தொழில்நுட்பத்துறை
CeNS வடிவமைத்துள்ள சௌகரியமான முகக்கவச உறை, நீண்ட நேரங்களுக்கு அதை அணிய மக்களை ஊக்குவிக்கும்
நீண்டநேரம் பயன்படுத்துவதற்காக, வேலைக்கு சௌகரியமான கோவிட்-19 பாதுகாப்பு முகக்கவச உறை அத்தியவாசியமான தேவையாக உள்ளது: பேராசிரியர் அசுட்டோஷ் சர்மா, செயலாளர், அறிவியல் மற்றும் தொழில்நுட்பத் துறை.
அறிவியல் தொழில்நுட்பத் துறையின் கீழ் செயல்படும் தன்னாட்சி அமைப்பான பெங்களூருவில் உள்ள CeNS மையத்தில் ஆராய்ச்சியாளர்கள் குழு ஒன்று, கப் வடிவிலான முகக்கவச உறையை வடிவமைத்துள்ளது. இதற்கான காப்புரிமைக்கு விண்ணப்பம் செய்யப்பட்டுள்ளது. முகத்துக்கு முன்னால் போதிய இடைவெளி இதில் இருப்பதால் பேசுவதற்கு வசதியாக உள்ளது. அதிக அளவில் உற்பத்தி செய்வதற்காக இந்த வடிவமைப்பு பெங்களூருவைச் சேர்ந்த ஒரு நிறுவனத்துக்கு அளிக்கப் பட்டுள்ளது.
முகத்துடன் ஒட்டியிருக்கும் இந்த முகக்கவச உறை பேசுவதற்கு இடையூறாக இருக்காது, முகத்தில் அணிந்திருக்கும் கண்ணாடியில் படலத்தை ஏற்படுத்தாது, உண்மையில் முகத்தை சுற்றி நன்கு பொருந்திக் கொள்ளும், மூச்சு விடும்போது இடைவெளி எதுவும் ஏற்படாது.
பெங்களூருவைச் சேர்ந்த கெமெல்லியா குளோத்திங் லிமிடெட் என்ற நிறுவனத்துக்கு இந்தத் தொழில்நுட்பத்தை CeNS அளித்துள்ளது. இந்த ஆயத்த ஆடை நிறுவனம் இருபது ஆண்டுகளாக இயங்கி வருகிறது. தினமும் ஒரு லட்சம் முகக்கவச உறைகளைத் தயாரித்து, நாடு முழுக்க உள்ள பல்வேறு விநியோத் தொடர்புகள் மூலம் விற்க அந்த நிறுவனம் திட்டமிட்டுள்ளது.
மனித வள மேம்பாட்டு அமைச்சகம்
முதலாவது அடிப்படை எழுத்தறிவு மற்றும் எண்ணறிவு தேர்வு 2023-ஆம் ஆண்டு மார்ச் 19-ம் தேதி நடத்தப்பட்டது
புதிய இந்தியா எழுத்தறிவு இயக்கத்தின் சார்பில் முதலாவது அடிப்படை எழுத்தறிவு மற்றும் எண்ணறிவு தேர்வு 2023-ஆம் ஆண்டு மார்ச் 19-ம் தேதி நடத்தப்பட்டது. எழுதுதல், வாசித்தல் உள்ளிட்டவற்றை உள்ளடக்கிய இந்தத் தேர்வு நாடு முழுவதும் உள்ள பத்து மாநிலங்கள் மற்றும் யூனியன் பிரதேசங்களில் நடத்தப்பட்டது. இதன் ஒரு பகுதியாக நடத்தப்பட்ட பயிற்றுவித்தலில் கல்லூரிகள் மற்றும் பள்ளிகளைச் சேர்ந்த மாணவர்கள் பயிற்றுவிக்கும் பணியை மேற்கொண்டனர்.
எழுத்தறிவு மற்றும் எண்ணறிவுத் திறனைப் பரிசோதிக்கும் இந்த அடிப்படைத் தேர்வில், 22.70 லட்சத்துக்கும் மேற்பட்டோர் கலந்துகொண்டனர். இதில் கல்வியறிவில்லாத 15 வயது முதல் 80 வயதுக்கும் மேற்பட்ட ஆண்களும் பெண்களும் பங்கேற்று பேனாவை கையில் பிடித்து எழுதும் அனுபவத்தைப் பெற்றனர்.
மத்தியப்பிரதேசத்தில் நடைபெற்ற எழுத்தறிவு மற்றும் எண்ணறிவைப் பரிசோதிக்கும் இந்தத் தேர்வில் மொத்தம் 9,25,854 பேர் கலந்து கொண்டனர். இவர்களில் 5,91,421 பேர் பெண்கள். ஆண்கள் 3,34,433 பேர் ஆவர்.
மத்தியப்பிரதேசத்தின் 52 மாவட்டங்களில் இந்தத் தேர்வு நடத்தப்பட்டது. இதில் மலைவாழ் மக்கள் வாழும் ஜபுவா மாவட்டத்தில், மொத்தம் 58,470 பேர் ஆர்வத்துடன் வந்து தேர்வு எழுதினர். அவர்களில், நவப்படா கிராமத்தைச் சேர்ந்த மணமகன் நீலேஷ் வசுனியா மணக்கோலத்தில் வந்து தேர்வு எழுதிவிட்டு தனது திருமணத்திற்கு புறப்பட்டுச் சென்றார்.
ராஜஸ்தான் மாநிலத்தின் 33 மாவட்டங்களில் உள்ள பள்ளிகளில் இந்த திறனறிவுத் தேர்வு நடத்தப்பட்டது. இதில் மொத்தம் 5,48,352 பேர் தேர்வு எழுதினர். இவர்களில், 3,98,418 பெண்களும் 1,49,934 பேர் ஆண்களும் இடம் பெற்றிருந்தனர்.
தமிழ்நாட்டில் 38 மாவட்டங்களில் நடத்தப்பட்ட தேர்வை மொத்தம் 5,28,416 பேர் எழுதினர். இவர்களில் 13 மாவட்டங்களைச் சேர்ந்த 25 திருநங்கைகள் இடம் பெற்றிருந்தனர். உத்தரப்பிரதேசத்தின் 75 மாவட்டங்களிலும் இந்த எழுத்தறிவு மற்றும் எண்ணறிவுத் தகுதித் தேர்வு நடைபெற்றது. இதனை 1,46,055 பேர் எழுதினர். இதே போல் லடாக்கில் நடைபெற்ற தேர்வில் 7,366 பேர் கலந்து கொண்டனர். மேலும் ஒடிசாவில் 42,702 பேரும், ஜார்க்கண்டில் 48,691 பேரும், பஞ்சாபில் 10,000-க்கும் மேற்பட்டோரும் ஆர்வத்துடன் இந்தத் தேர்வை எழுதினர். 2,596 பேர் சண்டிகரிலும், 3,000-க்கும் மேற்பட்டோர் மேகாலயாவிலும் எழுத்தறிவு மற்றும் எண்ணறிவுத் தேர்வில் கலந்து கொண்டனர்.
மத்திய அரசின் நிதியுதவியுடன் நடத்தப்படும் புதிய இந்தியா எழுத்தறிவுத் திட்டத்தை 2022-27 நிதியாண்டுகள் வரை செயல்படுத்த ஒப்புதல் அளிக்கப்பட்டுள்ளது. தேசிய கல்விக் கொள்கை 2020 பரிந்துரையின்படி இந்தத் திட்டம் செயல்படுத்தப்பட்டு வருகிறது. கல்வி அறிவில் நலிந்த நிலையில் இருக்கும் 15 வயதுக்கும் மேற்பட்ட நாட்டு மக்கள் அனைவரையும் எழுத்தறிவு மிக்கவர்களாக மாற்றுவதே இந்தத் திட்டத்தின் நோக்கமாகும்.
நாடு முழுவதிலும் உள்ள பல்கலைக்கழகங்களின் துணைவேந்தர்கள், கல்லூரிகளின் முதல்வர்கள் இந்தத் திட்டத்தை செயல்படுத்துவதற்கான அறிவுறுத்தலை பல்கலைக்கழக மானியக் குழு 2023-ஆம் ஆண்டு ஜனவரி 27-ம் தேதி வெளியிட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 192.40 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 192.40 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 20.10 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818881
விண்வெளித்துறை
மாஸ்கோவில் இஸ்ரோவின் தொழில்நுட்ப தொடர்பு கூடத்தை அமைக்க மத்திய அமைச்சரவை ஒப்புதல்
ரஷ்ய நாட்டிலுள்ள மாஸ்கோ நகரத்தில் இஸ்ரோவின் தொழில்நுட்ப தொடர்பு கூடத்தை அமைப்பதற்கு பிரதமர் திரு.நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த கூடத்தில் பணிபுரிவோருக்கான ஊதியம், அலுவலக செலவுகள், வாடகை, வரிகள் ஆகியவற்றுக்கு ஓராண்டுக்கு ரூ.1.5 கோடி செலவாகும் என்று எதிர்பார்க்கப்படுகிறது.
இஸ்ரோவின் தொழில்நுட்ப தொடர்பு கூடத்தில் பணிபுரியவுள்ள தொடர்பு அலுவலர், ரஷ்யாவிலும், அண்டை நாடுகளிலும், இஸ்ரோவின் செயல்திட்ட இலக்குகள் தொடர்பான பணிகளை ஒருங்கிணைப்பார். அந்த நாடுகளில் உள்ள ஆராய்ச்சியாளர்களையும், அரசு அமைப்புகள் மற்றும் தொழில்துறை நிறுவனத்தினரை சந்தித்து, விண்வெளித் துறையில் இஸ்ரோ மேற்கொண்டு வரும் ஆய்வுகள் மற்றும் தொழில்நுட்பம் தொடர்பான வளர்ச்சிகள் குறித்த விவரங்களை எடுத்துரைப்பார்.
PIB Headquarters
கொவிட்-19 - பிஐபி செய்தித் தொகுப்பு
07.07.2020
-
சுற்றுச்சூழல் மற்றும் வனத்துறை அமைச்சகம்
-
சுகாதாரம் மற்றும் குடும்ப நலத்துறை அமைச்சகம்
-
மனித வள மேம்பாட்டு அமைச்சகம்
-
தகவல் மற்றும் ஒலிபரப்பு அமைச்சகம்
-
சாலைப் போக்குவரத்து மற்றும் நெடுஞ்சாலைத்துறை அமைச்சகம்
-
அறிவியல் மற்றும் தொழில்நுட்பத்துறை
-
கப்பல் போக்குவரத்து அமைச்சகம்
(-
சிறப்பு சேவைகள் மற்றும் கட்டுரைகள்
இந்திய போட்டிகள் ஆணையம்
ஜிஹெச்சிஎல் நிறுவனத்தின் ஜவுளி தொழிலைத் தனியாகப் பிரிக்க சிசிஐ ஒப்புதல்
போட்டிச் சட்டம், 2002 இன் பிரிவு 31  இன் கீழ், ஜிஹெச்சிஎல்  நிறுவனத்தின் ஜவுளித் தொழிலை பிரித்து, அதன் முழு உரிமையாளரான துணை நிறுவனமான ஜிஹெச்சிஎல் டெக்ஸ்டைல்ஸ் நிறுவனத்திற்கு  அளிக்க இந்திய போட்டி ஆணையம்  ஒப்புதல் அளித்துள்ளது. இது தொடர்பாக சி.சி.ஐ விரிவான ஆணையைப் பிறப்பிக்கவுள்ளது.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்: https://pib.gov.in/PressReleasePage.aspx?PRID=1660138
பெட்ரோலியம் மற்றம் இயற்கை எரிவாயு அமைச்சகம்
2020 ஏப்ரல் மாதத்துக்கான உற்பத்தி அறிக்கை.
கச்சா எண்ணெய் உற்பத்தி
2020 ஏப்ரல் மாதத்தில் கச்சா எண்ணெய் உற்பத்தி 2545.81 ஆயிரம் மெட்ரிக் டன்னாகும். இது மாதாந்திர இலக்கை விட 1.44 சதவீதம் குறைவாகும். 2019 ஏப்ரல் மாதம் அடைந்த உற்பத்தியை விட 6.35 சதவீதம் குறைவாகும்.
இயற்கை வாயு உற்பத்தி
2020 ஏப்ரலில் இயற்கை வாயு உற்பத்தி 2161.33 மில்லியன் மெட்ரிக் ஸ்டாண்டர்ட் கன மீட்டர் ஆகும். இந்த மாத இலக்கை விட இது 10.88 சதவீதம் குறைவாகும். 2019 ஏப்ரல் மாத உற்பத்தியுடன் ஒப்பிடுகையில் இது 18.62 சதவீதம் குறைவாகும்.
சுத்திகரிப்பு உற்பத்தி 
2020 ஏப்ரல் மாதத்தில் கச்சா எண்ணெய் சுத்திகரிப்பு உற்பத்தி 14745.18 ஆயிரம் மெட்ரிக் டன்னாகும். இது மாதாந்திர இலக்கை விட 22.01 சதவீதம் குறைவாகும். 2019 ஏப்ரல் மாத உற்பத்தியுடன் ஒப்பிடுகையில் இது 28.78 சதவீதம் குறைவாகும்.
(Visitor Counter : 147
பிரதமர் அலுவலகம்
காசி வித்வத் பரிஷத் தலைவர் பேராசிரியர் ராம் யத்னா சுக்லா மறைவுக்கு பிரதமர் இரங்கல்
காசி வித்வத் பரிஷத் தலைவர் பேராசிரியர் ராம் யத்னா சுக்லாவின் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார். பேராசிரியர் சுக்லாவின் மறைவு கல்வி, ஆன்மீகம் மற்றும் கலாச்சார உலகுக்கு பேரிழப்பு என்று பிரதமர் தெரிவித்துள்ளார்.
ட்விட்டர் பதிவில் பிரதமர் கூறியிருப்பதாவது:
“காசி வித்யாபரிஷத் தலைவர் பேராசிரியர் ராம் யத்னா சுக்லாவின் மறைவு, கல்வி, ஆன்மீகம் மற்றும் கலாச்சார உலகுக்கு <ஈடு செய்ய இயலாத இழப்பாகும். அவர் சமஸ்கிருத மொழி மற்றும் பாரம்பரிய நூல்களை பராமரிப்பதில் முக்கியப் பங்காற்றினார். இந்த துயரமான நேரத்தில் அவரை இழந்து வாடும் குடும்பத்தினருக்கு எனது இரங்கல். ஓம் சாந்தி”.
குடியரசுத் தலைவர் செயலகம்
நாட்டு நலப்பணித் திட்ட விருதுகளை குடியரசுத் தலைவர் வழங்கினார்
2021-2022 ஆம் ஆண்டிற்கான நாட்டு நலப்பணித் திட்ட விருதுகளை குடியரசுத் தலைவர் திருமதி திரௌபதி முர்மு இன்று  குடியரசுத் தலைவர் மாளிகையில் வழங்கினார்.
மத்திய இளைஞர் நலன் மற்றும் விளையாட்டு அமைச்சகத்தால் நிறுவப்பட்ட என்.எஸ்.எஸ் விருதுகள் ஒவ்வொரு ஆண்டும் என்.எஸ்.எஸ் தன்னார்வலர்கள், திட்ட அலுவலர்கள், என்.எஸ்.எஸ் அலகுகள் மற்றும் பல்கலைக்கழகங்கள் / +2 கவுன்சில்களுக்கு அவர்களின் தன்னார்வ சேவையை அங்கீகரிக்கும் வகையில் வழங்கப்படுகின்றன.
-----
ANU/AD/PKV/KPG
(Visitor Counter : 41
வணிகம் மற்றும் தொழில்துறை அமைச்சகம்
ஸ்டார்ட் அப் இந்தியா தொடங்கப்பட்டதிலிருந்து 92,000-க்கும் அதிகமான ஸ்டார்ட் அப் நிறுவனங்கள் அங்கீகரிக்கப்பட்டுள்ளன
புதிய கண்டுபிடிப்புகளை ஊக்குவிக்கவும், புத்தாக்க நடவடிக்கைகளை மேற்கொள்ளவும் ஸ்டார்ட் அப் மூலம் தனியார் முதலீடுகளை அதிகரிக்கவுமான ஸ்டார்ட் அப் சூழலை உருவாக்கும் நோக்கத்துடன் மத்திய அரசு 2016-ஆம் ஆண்டு ஜனவரி 16-ம் தேதி ஸ்டார்ட் அப் இந்தியா முன்முயற்சியைத் தொடங்கியது.
2019-ஆம் ஆண்டு பிப்ரவரி 19-ம் தேதி ஸ்டார்ட் அப் நிறுவனங்களை உள்நாட்டு வர்த்தகம் மற்றும் தொழில் மேம்பாட்டுக்கான துறை, அங்கீகரிக்கும் அறிவிக்கையை வெளியிட்டது. 2016-ஆம் ஆண்டு ஸ்டார்ட் அப் இந்தியா தொடங்கப்பட்டதிலிருந்து 2023 பிப்ரவரி 28-ம் தேதி வரை இந்தத் துறை 92,683 நிறுவனங்களை அங்கீகரித்துள்ளது.
மக்களவையில் மத்திய வர்த்தகம் மற்றும் தொழில்துறை இணை அமைச்சர் திரு சோம் பிரகாஷ் எழுத்து மூலம் அளித்த பதிலில் இதனைத் தெரிவித்துள்ளார்.
பிரதமர் அலுவலகம்
ஈஸ்டர் திருநாளன்று மக்களுக்கு பிரதமர் வாழ்த்து
ஈஸ்டர் திருநாளை ஒட்டி நாட்டு மக்களுக்கு வாழ்த்து தெரிவித்துள்ள பிரதமர் திரு.நரேந்திர மோடி, இந்த சிறப்பு தினம் நமது சமூகத்தில் நல்லிணக்க உணர்வை வலுவாக்க வேண்டும் என்று வாழ்த்தியுள்ளார்.
இதுகுறித்து பிரதமர் மோடி வெளியிட்டுள்ள ட்விட்டர் பதிவில், "ஈஸ்டர் திருநாள் நல்வாழ்த்துக்கள்! இந்த சிறப்பு தினம் நமது சமுதாயத்தில் நல்லிணக்க உணர்வை வலுவாக்கட்டும். சமுதாயத்திற்கு சேவை செய்யவும், தாழ்த்தப்பட்டோருக்கு அதிகாரம் அளிக்கவும் இது மக்களை ஊக்குவிக்கட்டும். இந்த நாளில் கர்த்தராகிய கிறிஸ்துவின் பக்தி எண்ணங்களை நினைவுகூர்வோம்" எனக் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 102 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநில அரசுகள் மற்றும் யூனியன் பிரதேசங்களுக்கு இதுவரை, 102  கோடிக்கும் மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 10.72  கோடிக்கும் மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764601
-----

(Visitor Counter : 173
பிரதமர் அலுவலகம்
மாணவர்கள், பெற்றோர்கள் மற்றும் ஆசிரியர்களுக்கு பிரதமர் வாழ்த்து
சிபிஎஸ்ஈ பொதுத் தேர்வு எழுதும் மாணவர்கள், அவர்களது பெற்றோர் மற்றும் ஆசிரியர்களுக்கு பிரதமர் திரு.நரேந்திர மோடி, தமது நல்வாழ்த்துகளைத் தெரிவித்துள்ளார்.
“சிபிஎஸ்ஈ 10 மற்றும் 12 ஆம் வகுப்புத் தேர்வுகள் இன்று தொடங்கும் நிலையில், அனைத்து இளம் தேர்வு வீரர்கள், அவர்களது பெற்றோர் மற்றும் ஆசிரியர்களுக்கு நல்வாழ்த்துகள். எனதருமை இளம் நண்பர்கள் தேர்வுகளை மகிழ்ச்சியுடனும், மன அழுத்தமின்றியும் எழுதுமாறு கேட்டுக்கொள்கிறேன். பல மாதங்களாக கடினமாக உழைத்து தயார்படுத்தியவை நல்ல நிலையை அடைய வழிவகுக்கும்” என்று பிரதமர் தெரிவித்துள்ளார்.
|
|
@narendramodi
சிபிஎஸ்ஈ 10 மற்றும் 12 ஆம் வகுப்புத் தேர்வுகள் இன்று தொடங்கும் நிலையில், அனைத்து இளம் தேர்வு வீரர்கள், அவர்களது பெற்றோர் மற்றும் ஆசிரியர்களுக்கு நல்வாழ்த்துகள். எனதருமை இளம் நண்பர்கள் தேர்வுகளை மகிழ்ச்சியுடனும், மன அழுத்தமின்றியும் எழுதுமாறு கேட்டுக்கொள்கிறேன். பல மாதங்களாக கடினமாக உழைத்து தயார்படுத்தியவை நல்ல நிலையை அடைய வழிவகுக்கும்
அறிவியல் மற்றும் தொழில்நுட்பத்துறை
வெப்பத்தினால் விளைச்சல் பாதிப்படையாத கோதுமை வகையைக் கண்டறியும் முயற்சியில் இந்திய விஞ்ஞானி தீவிரம்
வெப்பத்தினால் விளைச்சல் பாதிப்படையாத கோதுமை வகை நமக்கு வெகு விரைவில் கிடைக்கவிருக்கின்றது.
வெப்பம் ஏற்படுவதால் கோதுமையின் தரம் பாதிக்கப்படுவதுடன், விளைச்சலும் வெகுவாகக் குறைகிறது. இந்த சவாலை எதிர் கொள்வதற்காக இந்திய அரசின் அறிவியல் மற்றும் தொழில்நுட்பத் துறையின் இன்ஸ்பயர் உதவித்தொகையைப் பெற்ற டாக்டர் விஜய் கலோத் வெப்பத்தைத் தாங்கக்கூடியதுடன், கூடுதல் விளைச்சலை ஈட்டக்கூடிய கோதுமை வகைகளை கண்டறிவதற்கான முயற்சிகளில் ஈடுபட்டுள்ளார்.
பாலம்பூரின் இமாலய உயிரிவள தொழில்நுட்பக் கழகத்தின் உயிரித் தொழில்நுட்பப் பிரிவில் ஆசிரியராகப் பணிபுரியும் டாக்டர் விஜய், கோதுமையில் உள்ள வெப்பத்தைத் தாங்கக்கூடிய மற்றும் வெப்ப உணர்வுடைய மரபு வகைகளின் மரபணு அமைப்புகளை பல்வேறு கட்டங்களில் கண்டறிவார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1689291
-----
(Visitor Counter : 153
குடியரசுத் துணைத் தலைவர் செயலகம்
குறைந்த செலவில் புற்றுநோய் சிகிச்சை: குடியரசுத் துணைத் தலைவர் கோரிக்கை
குறைந்த செலவில் புற்று நோய்க்கான சிகிச்சை அளிப்பதற்கான வழிவகைகளைக் காணும்படி குடியரசுத் துணைத் தலைவர் திரு. எம். வெங்கைய நாயுடு கேட்டுக் கொண்டார்.
பெங்களூருவில் கித்வாய் புற்றுநோய் மருத்துவமனையில் அரசு புற்றுநோய் மருத்துவப் பிரிவைத் திறந்துவைத்தார். நிகழ்ச்சியில் பேசிய அவர், புற்றுநோய்க்கான சிகிச்சை அளிக்க வேண்டிய அவசியம் அதிகரித்து வருவது குறித்து கவலை தெரிவித்தார்.
நிகழ்ச்சியில் மாநில ஆளுநர் திரு. வாஜுபாய் ருதாபாய் வாலா, மாநில முதலமைச்சர் திரு. எச்.டி. குமாரசாமி ஆகியோர் பங்கேற்றனர்.
நிகழ்ச்சியில் பேசிய குடியரசுத் துணைத் தலைவர், தேசிய அளவிலும் மாநில அளவிலும் புற்றுநோய் அதிகரித்து வருவதைக் குறிப்பிட்டார். புற்றுநோய் நோய் வராமல் பாதுகாத்தல், சிகிச்சை அளித்தல், வலி நிவாரணம் ஆகியவற்றை வலுப்படுத்த வேண்டும் என்று அவர் வலியுறுத்தினார்.
“இதற்கு மிக அதிகமான நிதி முதலீடு, தேர்ந்த பயிற்சி பெற்றோர், தேவையான கருவிகள் ஆகியவை தேவை என்பதில் சந்தேகமில்லை. இருந்தாலும், குறைந்த கட்டணத்தில் சிகிச்சை அளிப்பதற்கான வழிகளைக் காண வேண்டும். நோயாளிகள் மீது அக்கறை, கருணை ஆகியவைதான் தகுதிகள். அவற்றால் நோயாளியின் மனத்துக்குத் தெம்பு ஏற்படும். குடும்பத்துக்கும் அமைதி ஏற்படும்” என்றார் குடியரசுத் துணைத் தலைவர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 156.02 கோடியைக் கடந்தது
நாட்டில் கடந்த 24 மணி நேரத்தில் 58 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 156.02 கோடியைக்  கடந்தது. 1,67,37,458 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 1,22,684 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,49,47,390 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 94.83 சதவீதமாக உள்ளது. கடந்த 24 மணி நேரத்தில் 2,68,833 பேர் பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 14,17,820. ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 3.85 சதவீதமாக உள்ளது.
கடந்த 24 மணி நேரத்தில் 16,13,740 கொவிட் பரிசோதனைகள் செய்யப்பட்டன. இதுவரை சுமார் 70.07 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 12.84 சதவீதமாக உள்ளது. தினசரித் தொற்று விகிதம் 16.66 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1790052
கப்பல் போக்குவரத்து அமைச்சகம்
பண்டு கப்பல் பழுதுபார்க்கும் நிறுவனக் கட்டுமானம் மே, 22 –ல் தொடங்குகிறது; 2 ஆண்டுகளில் முடிவடையும் – திரு சர்பானந்தா சோனாவால்
குவஹாத்தியில் அமைக்கப்படும் பண்டு கப்பல் பழுதுபார்க்கும் நிறுவனக் கட்டுமானப் பணிகள் முன்னேற்றம் குறித்து ஆய்வு செய்ய கொச்சி கப்பல் கட்டும் நிறுவனம், சென்னை ஐஐடி, உள்நாட்டு நீர்வழிப் பாதைகள் ஆணையம் ஆகியவற்றின் உயர்நிலை அதிகாரிகளை மத்திய துறைமுகங்கள், கப்பல் போக்குவரத்து, நீர்வழிப்பாதைகள் மற்றும் ஆயுஷ் அமைச்சர் திரு சர்பானந்தா சோனாவால் திங்கள் அன்று சந்தித்தார்.
இதன் மேல்கட்டுமானப் பணிகள் 2022 மே மாதத்தில் இருந்து தொடங்கவிருப்பதால் தொழில்நுட்பப் பணிகளை நிறைவு செய்யுமாறு அமைச்சர் கேட்டுக் கொண்டார். கட்டுமானப் பணிகளை 2024-க்குள் முடிக்க திட்டமிடப்பட்டுள்ளதாக அவர் கூறினார்.
இந்த நிறுவனம் அமைக்கப்படும் போது இந்த பிராந்தியத்தின் பொருளாதார மறுமலர்ச்சிக்கு மிகப்பெரிய பங்களிப்பாக இருக்கும். இந்த திட்டத்தின் வடிவமைப்பு மற்றும் அமலாக்கத்தை, உள்நாட்டு நீர்வழிப் பாதைகள் ஆணையம், கொச்சி கப்பல் கட்டும் நிறுவனம் ஆகியவை கூட்டாக செயல்படுத்துகின்றன. தொழில்நுட்ப உதவி, சென்னை ஐஐடி-யால் வழங்கப்படுகிறது. அசாம் அரசால் வழங்கப்பட்டுள்ள 3.67 ஏக்கர் நிலத்தில் இந்த நிறுவனம் அமைக்கப்படுகிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786043
••••••••••••••
(Visitor Counter : 125
குடியரசுத் தலைவர் செயலகம்
குடியரசுத் தலைவர் தேசிய வாக்காளர் தின கொண்டாட்டத்தில் பங்கேற்றார்
குடியரசுத் தலைவர் திரு. ராம் நாத் கோவிந்த் புதுதில்லியில் இன்று  9-வது தேசிய வாக்காளர் தின கொண்டாட்டத்தில் பங்கேற்று உரையாற்றினார்.
இந்தியாவின் ஜனநாயகம் உலகுக்கு உதாரணமாக மிளிர்கிறது என்று தமது உரையில் அவர் குறிப்பிட்டார். இந்தியா மிகவும் பெரிய அதிகபட்ச பலதரப்புத்தன்மை கொண்ட ஜனநாயகம். நமது தேர்தல் நடைமுறைகளில் அனைவரது பங்கும் முக்கியமானது என்றாலும் இரு அமைப்புகளின் பங்கு மிக மிக முக்கியமானது என்றார் அவர். தேர்தல் ஆணையம் மற்றும் வாக்காளர்கள்தான் அந்த இருவர் என்று அவர் கூறினார். தேர்தல் கடமைகளில் இவர்கள் ஒன்றையொன்று நிறைவு செய்கிறார்கள் என்றார் அவர்.
நமது நாட்டின் பரப்பளவும், தேர்தல் சார்ந்த போக்குவரத்து உள்ளிட்ட நடைமுறைகளும் தேர்தலில் நவீன தொழில்நுட்பம் பயன்படுத்தப்படுவதை அவசியமாக்குகின்றன என்றார். இந்தியாவின் ஜனநாயகமும், தேர்தல் அமைப்பும் சர்வதேச அளவில் புகழ்பெற்றவை என்று அவர் கூறினார். பல நாடுகளின் தேர்தல் அமைப்புகள் இந்தியாவில் தேர்தல் நிர்வகிக்கப்படும் முறையை கற்றுச் செல்கின்றனர் என்றும் அவர் கூறினார். பல்வேறு நாடுகளின் அதிகாரிகளுக்கு தேர்தல் நடைமுறையில் திறன் பயிற்சிகளை இந்திய தேர்தல் ஆணையம் வழங்கியுள்ளது என்று அவர் குறிப்பிட்டார்.
இந்த ஆண்டின் வாக்காளர் தினத்தின் மையக்கருத்து “எந்த வாக்காளரும் விடுபடக் கூடாது” என்பதை அவர் நினைவு கூர்ந்தார். ஒரு ஜனநாயகத்தில் பொது தேர்தல் என்பது புனிதமான சடங்கு போன்றது என்றார் அவர். அனைத்துக் குடிமக்களும் பொது தேர்தல் என்ற இந்த சடங்கில் பங்கேற்க வேண்டும் என்று அவர் கேட்டுக் கொண்டார்.
குடியரசுத் தலைவரின் முழுமையான உரைக்கு www.pib.nic.in என்ற வலைதளத்தைப் பார்க்கவும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 183.52 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 183.52 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.21 கோடிக்கும் மேற்பட்ட ) தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1807477
ரெயில்வே அமைச்சகம்
நாடு முழுக்க ஏமாற்று வேலையில் ஈடுபடும் இடைத்தரகர்களைக் கண்டறியும் முயற்சிகளைத் தொடங்கியது ஆர்.பி.எப்.
இந்திய ரயில்வே நிர்வாகம் 2020 மே 12 ஆம் தேதி 15 ஜோடி ஏ.சி. சிறப்பு ரயில் சேவைகளைத் தொடங்கியிருப்பதுடன், 2020 ஜூன் 1 முதல் கூடுதலாக 100 ஜோடி ரயில் சேவைகளை இயக்கப் போவதாகவும் அறிவித்துள்ள நிலையில், நிறைய தனிப்பட்ட ஐ.டி.கள் மூலம் இ-டிக்கெட்கள் பதிவு செய்து சிறப்பு ரயில்களில் படுக்கை வசதிகளை இடைத்தரகர்கள் பிடித்து வைத்துக் கொள்வதாக நிறைய புகார்கள் வந்துள்ளன. 100 ஜோடி ரயில்களுக்கான முன்பதிவு 21.05.2020ல் தொடங்கியதும், இந்த இடைத்தரகு செயல்பாடுகள் அதிகரிக்கும் என்றும், அதனால் சாமானிய மக்களுக்கு உறுதி செய்யப்பட்ட ரயில் டிக்கெட் கிடைக்காமல் போகும் என்றும் அஞ்சப்படுகிறது.
இதைக் கருத்தில் கொண்டு, இதுபோன்ற இடைத்தரகு வேலைகளைக் கண்டறிய நாடு முழுக்க ஆர்.பி.எப். முயற்சிகளை மேற்கொண்டுள்ளது. புலனாய்வு அம்சத்துடன் இணைத்து PRABAL செயல்முறை மூலம் PRS தகவல்களை பகுப்பாய்வு செய்து இந்த இடைத்தரகர்களைக் கண்டறிந்து நடவடிக்கை எடுக்க முயற்சி மேற்கொள்ளப் பட்டுள்ளது.
இதற்கான நடவடிக்கை 20.05.2020ல் தொடங்கப்பட்டது.உம்பன் புயலால் நாட்டின் கிழக்குப் பகுதி பாதிக்கப்பட்டுள்ள நிலைிலும், 14 இடைத்தரகு மோசடியாளர்களை ஆர்.பி.எப். கைது செய்துள்ளது. அதில் 8 பேர் ஐ.ஆர்.சி.டி.சி. ஏஜென்ட்கள். அவர்களிடம் இருந்து ரூ.6,36,727  மதிப்புள்ள, இனி வரும் நாட்களில் பயணம் செய்வதற்கான டிக்கெட்கள் கைப்பற்றப்பட்டன.
ஐ.ஆர்.சி.டி.சி. ஏஜென்ட்கள் தங்களுடைய தனிப்பட்ட ஐ.டி.களைப் பயன்படுத்தி டிக்கெட்களைப் பதிவு செய்து, அங்கீகாரம் இல்லாமல் கூடுதல் விலைக்கு விற்று வந்துள்ளனர். அவர்களை கருப்புப் பட்டியலில் சேர்க்க நடவடிக்கை தொடங்கப் பட்டுள்ளது. ஒரு மோசடி இடைத்தரகர் சூப்பர் தட்கல் புரோ என்ற தானே நிரப்பிக் கொள்ளும் மென்பொருளைப் பயன்படுத்தியதும் கண்டுபிடிக்கப்பட்டது.
பாதுகாப்பு அமைச்சகம்
மும்பையில் உள்ள ஐஎன்எஸ் டுனிரில்  தரையிலிருந்து வான் இலக்கை நோக்கிய தொலைதூர 7 ஏவுகனையில் முதலாவது எம்சிஏ படகு வழங்கப்பட்டது
 இந்திய கப்பற்படைக்கு வழங்கப்பட்டது.
உள்நாட்டிலேயே தயாரிக்கப்பட்ட இந்த படகு பெருமிதத்துடன் பாதுகாப்பு அமைச்சகத்தின் முன்முயற்சியான “இந்தியாவில் உற்பத்தி” என்ற கொடியைத் தாங்கியுள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
காரிப் சந்தை காலம் 2020-21-ல், குறைந்தபட்ச ஆதரவு விலை கொள்முதல் செயல்பாடுகள்
காரிப் சந்தை காலம் 2020-21, ஏற்கனவே தொடங்கிவிட்டது. முந்தைய பருவத்தில் கொள்முதல் செய்தது போலவே, தற்போதை காரிப் சந்தை காலம் 2020-21-லும் குறைந்தபட்ச ஆதரவு விலையில், விவசாயிகளிமிருந்து அரசு தொடர்ந்து கொள்முதல் செய்து வருகிறது.
தற்போதைய காரிப் சந்தை காலத்தில், நெல் கொள் முதல் பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், சண்டிகர், கேரளா மற்றும் ஜம்மு காஷ்மீரில் சுமூகமாக நடைபெறுகிறது. இங்கு கடந்த 17ம் தேதி வரை, 7.38 லட்சம் விவசாயிகளிடமிருந்து, 84.45 லட்சம் மெட்ரிக் டன் நெல் கொள்முதல் செய்யப்பட்டுள்ளன.
மேலும், சில மாநிலங்கள் தெரிவித்த விருப்பத்தின் அடிப்படையில், இந்த காரிப் சந்தை பருவத்தில், தமிழ்நாடு, கர்நாடகா, மகாராஷ்டிரா, தெலங்கான, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திர பிரதேசம் ஆகிய மாநிலங்களில் விலை ஆதரவு திட்டத்தின் கீழ் 41.67 லட்சம் மெட்ரிக் டன் பருப்புகள் மற்றும் எண்ணெய் வித்துக்கள் கொள்முதல் செய்ய ஒப்புதல் வழங்கப்பட்டது. மேலும் ஆந்திரா, கர்நாடகா, தமிழ்நாடு மற்றும் கேரளாவில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் ஒப்புதல் வழங்கப்பட்டது. வெளிச்சந்தை விலை, குறைந்த பட்ச ஆதரவு விலையைவிட குறையும் சூழ்நிலையில், மற்ற மாநிலங்கள் / யூனியன் பிரதேசங்கள் விருப்பம் தெரிவித்தால், இதே போன்ற ஒப்புதல், விலை ஆதரவு திட்டத்தின் கீழ் அளிக்கப்படும்.
கடந்த 17ம் தேதி வரை, அரசு முகமைகள் மூலம், 723.79 மெட்ரிக் டன் பாசி பருப்பு மற்றும் உளுந்தப் பருப்பு ஆகியவை 723.79 மெட்ரிக் டன் அளவுக்கு ரூ.5.21 கோடி
குறைந்த பட்ச ஆதரவு விலையில் தமிழ்நாடு, மகாராஷ்டிரா மற்றும் அரியானா ஆகிய மாநிலங்களில், 681 விவசாயிகளிடமிருந்து கொள்முதல் செய்யப்பட்டன. இதேபோல், 5089 மெட்ரிக் டன் கொப்பரை, குறைந்தபட்ச ஆதரவு விலையில், ரூ.52.40 கோடி மதிப்பில், கர்நாடக மற்றும் தமிழக விவசாயிகளிடமிருந்து கொள்முதல் செய்யப்பட்டுள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1665665